text: 130 pingviner på vej til minister
  18 september 2012 kl. 15.19
  Glasværkstedet på Søndervang i Sønderborg har fået en ordre på 130 figurer til social- og integrationsminister Karen Hækkerup. Otte brugere og ansatter fra Søndervang tager til København med figurerne i næste uge.
  De 130 figurer er fremstillet af brugerne og pakket ind i cellofan, så de er klar til at blive givet som gaver til deltagerne i et årsmøde, ministeriet holder. 
  - Vi er meget stolte over at have fået ordren, og nu glæder vi os til at aflevere den, fortæller pædagog i glasværkstedet, Jutta Nielsen.
  